《书通德官舍壁》
宋代·方惟深

楚水分墙北，闽溪出舍东。
冷云秋欲雪，高木书常风。
冠盖人声绝，音书鸟道通。
如何阮家子，平地哭途穷。

作者简介：（1040—1122）宋兴化军莆田人，徙居长洲，字子通。方龟年子。早通经学，尤工于诗，为乡贡第一。后举进士不第，即弃去，躬耕田间，闲则读书。徽宗崇宁四年以遗逸荐，为兴化军助教。所为诗精诣警绝，甚为王安石所称赏。有《方秘校集》。